วัดสุวรรณาราม เป็นวัดโบราณ สร้างสมัยกรุงศรีอยุธยา เดิมชื่อ วัดทอง พระบาทสมเด็จพระพุทธยอดฟ้าจุฬาโลกมหาราช โปรดให้สร้างพระอุโบสถ พระวิหาร กำแพงแก้ว เก๋ง พร้อมทั้งเสนาสนะ ขึ้นใหม่ทั้งพระอาราม พระราชทานนามว่า วัดสุวรรณาราม ต่อมาพระบาทสมเด็จพระนั่งเกล้าเจ้าอยู่หัว ทรงบูรณปฏิสังขรณ์เพิ่มเติม และขยายพื้นที่วัด ให้กว้างขึ้น โปรดให้สร้างกุฏิสงฆ์ขึ้นหมู่หนึ่งเป็นอาคารก่ออิฐถือปูน จำนวน ๖ หลัง หอระฆัง หอพระไตรปิฎก ศาลาการเปรียญ และโปรดให้จัดงานสมโภชพระอารามในปีพุทธศักราช ๒๓๗๔ วัดสุวรรณาราม เดิมเคยเป็นที่ตั้งพระเมรุหลวง สมเด็จกรมพระราชวังบวรมหาสุรสิงหนาท โปรดให้สร้างขึ้นเป็นฌาปนสถานสำหรับปลงศพเจ้านายและขุนนางผู้ใหญ่ จนถึงสมัยรัชกาลที่ ๔ สถานะและที่ตั้ง วัดสุวรรณาราม พระอารามหลวงชั้นโท ชนิดราชวรวิหาร ตั้งอยู่เลขที่ ๓๓ แขวงบางขุนนนท์ เขตบางกอกน้อย กรุงเทพมหานคร มีที่ดินตั้งวัด เนื้อที่ ๑๒ ไร่เศษ วัดสุวรรณาราม. (๒๕๖๔). ใน พระอารามหลวง เล่ม ๑. (พิมพ์ครั้งที่ ๒). (น.๒๓๕-๒๓๖). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix